**Възможност за извършване на пререгистрация на земеделски стопани он лайн**

**с цел ограничаване движенията и облекчаване на животновъдите**

1. Стопанинът изпраща по електронен път до РВЛ, който обслужва обекта, декларация за актуализация на информацията във ВетИС по обр. ЗХОЖКФ 87 Б / Утвърден със Заповед № РД 11-525/20.02.2020 г. на изпълнителния директор на БАБХ.
2. Регистрираният ветеринарен лекар извършва актуализация на данните във ВетИС и изпраща по електронен път декларацията на ОВЛ.
3. ОВЛ, на база получена Декларация от РВЛ, извършва проверка във ВетИС, изготвя и издава СПРАВКА ЗА ЖИВОТНИ В ОБЕКТ ПО КАТЕГОРИИ от Интегрирана информационна система на БАБХ.
4. ОВЛ изпраща сканирана, заверената с подпис и печат електронна СПРАВКА ЗА ЖИВОТНИ В ОБЕКТ ПО КАТЕГОРИИ, от Интегрирана информационна система на БАБХ на земеделския стопанин, с посочен входящ номер на подадената декларация. ОВЛ изпраща и информация за калкулираните от него дължимите такси (такса за обслужване по тарифа, такса екарисаж, издаден АУАН, др.) от страна на ЗС в табличен вид.
5. Земеделският стопанин попълва изтеглената в електронен формат анкетна карта, с данни от справката на ОВЛ и я подава електронно в Общинската служба земеделие, ведно със сканираната СПРАВКА ЗА ЖИВОТНИ В ОБЕКТ ПО КАТЕГОРИИ от Интегрирана информационна система на БАБХ /предоставена от ОВЛ/.
6. В Общинска служба земеделие се извършва проверка и се изпраща информацията електронно до ОДЗ за издаване на регистрационна карта (зелена карта).